-5-

2.  ลักษณะการประกอบธุรกิจ

(1) ประวัติความเป็นมาและการเปลี่ยนแปลงและพัฒนาการที่สำคัญเกี่ยวกับการประกอบธุรกิจ
และอำนาจในการควบคุมบริษัทที่ผ่านมาโดยสังเขปมีดังนี้

ปี 2539 บริษัทได้วางตลาดสินค้าใหม่ในกลุ่มผลิตภัณฑ์ยา คือ ยาดมฮัดสัน ในกลุ่มผลิตภัณฑ์
เครื่องสำอาง ได้มีการปรับปรุงเปลี่ยนแปลงรูปแบบของผลิตภัณฑ์
ให้มีความหลากหลายเพื่อตอบสนองความต้องการของผู้บริโภค
มีการวางแผนที่จะออกผลิตภัณฑ์ประเภท
ยาแก้ไอสมุนไพรซึ่งเป็นผลิตภัณฑ์ที่เกิดจากโครงการร่วมทุนระหว่าง บริษัท แจ๊กเจียอุตสาหกรรม
(ไทย)จำกัด (มหาชน) กับ บริษัท กวางเจาพัวเกาซิ่ว ฟาร์มาซูติคอล แฟคตอรี่ จำกัด และบริษัท
กวางเจา หมิง ซิง ฟาร์มาซูติคอล แฟคตอรี่ จำกัด แห่งสาธารณรัฐประชาชนจีน

ปี 2540 บริษัทได้วางตลาดผลิตภัณฑ์ใหม่ในกลุ่มเครื่องสำอางได้แก่ มิสชีฟ ออเดอ โคโลญจ์
(Mischief Eau De Cologne) เป็นโคโลญจ์เสริมเสน่ห์สำหรับผู้ชาย
ซึ่งได้รับการตอบรับจากผู้บริโภคเป็นอย่างดี นอกจากนี้บริษัทฯ
ยังได้วางตลาดยาแก้ไอสมุนไพรชวนป๋วยปี่แป่กอ และชวนป๋วยปี่แป่โหล่ว ตราสิงห์ทอง
ซึ่งเป็นผลิตภัณฑ์ ซึ่งเกิดจากโครงการร่วมทุนระหว่างบริษัท แจ๊กเจีย อุตสาหกรรม (ไทย) จำกัด
(มหาชน) กับ บริษัทกวางเจา พัวเกาซิ่ว ฟาร์มาซูติคอล แฟคตอรี่ จำกัด และบริษัท กวางเจา
หมิง ชิง ฟาร์มาซูติคอล จำกัด แห่งสาธารณรัฐประชาชนจีน

ปี 2541 บริษัทมีแผนที่จะวางตลาดสินค้าใหม่ๆ ในกลุ่มสินค้าที่ใช้ในการปฐมพยาบาลเบื้องต้น
ให้ครบหมวดหมู่ มีการขยายฐานตลาดทั้งในและต่างประเทศอย่างต่อเนื่อง
เพื่อรักษาส่วนแบ่งของตลาด

ปี 2542 บริษัทได้วางตลาดสินค้าใหม่ ในกลุ่มเครื่องมือแพทย์ ภายใต้เครื่องหมายการค้า “Omron”
เนื่องจากบริษัทได้รับแต่งตั้งจาก Omron Healthcare Singapore Pte. Ltd.
ประเทศสิงคโปร์ให้เป็นตัวแทนจำหน่ายสินค้าเครื่องเมือแพทย์ ภายใต้เครื่องหมายการค้า “Omron"
แต่เพียงผู้เดียว

ปี 2543 บริษัท ได้รับการแต่งตั้งจาก Paul Hartmann AG ประเทศเยอรมันนีให้

เป็นผู้แทนจำหน่ายผลิตภัณฑ์วัสดุตกแต่งบาดแผล พลาสเตอร์ เทป และผลิตภัณฑ์ดูแลผู้ป่วยในประเทศไทย ภายใต้เครื่องหมายการค้า “ Hartmann” (ฮาร์แมนน์) 

บริษัท เฮอร์สวิน จำกัด บริษัทย่อยของบริษัทแจ๊กเจียอุตสาหกรรม (ไทย) จำกัด (มหาชน)
กำลังอยู่ในระหว่างดำเนินการเลิกกิจการบริษัทฯ

  (2) ภาพรวมการประกอบธุรกิจของบริษัท บริษัทย่อย และบริษัทร่วม

บริษัท แจ๊กเจียอุตสาหกรรม (ไทย) จำกัด (มหาชน) ได้จัดตั้งขึ้นเพื่อประกอบธุรกิจประเภทผลิต
จำหน่ายและส่งออก เครื่องสำอาง ลูกอม ยาแผนปัจจุบัน ผ้าและเสื้อผ้าสำเร็จรูป

สินค้าของบริษัทฯ จำหน่ายทั้งภายในและต่างประเทศ ลักษณะของลูกค้าแบ่งเป็นดังนี้

1.  ร้านค้าปลีก

2.  ร้านค้าส่ง

6/…….

-6-

3.  ร้านขายยา

4.  ห้างสรรพสินค้า

5.  หน่วยงานราชการและรัฐวิสาหกิจ

บริษัท ฟาร์มาแคร์ จำกัด เป็นบริษัทย่อยที่บริษัท แจ๊กเจียอุตสาหกรรม (ไทย) จำกัด (มหาชน)
ถือหุ้นในสัดส่วน 99.99% ของทุนจดทะเบียนและทุนเรียกชำระแล้ว 120 ล้านบาท
มีวัตถุประสงค์ในการประกอบธุรกิจ คือ ผลิตพลาสเตอร์ปิดแผล
สินค้าของบริษัทส่วนใหญ่จะจำหน่ายให้บริษัท แจ๊กเจียอุตสาหกรรม (ไทย) จำกัด (มหาชน)

บริษัท หมิงไท เอ็นเตอร์ไพร์ส (ไทยแลนด์) จำกัด เป็นบริษัทย่อยที่บริษัท แจ๊กเจีย อุตสาหกรรม
(ไทย) จำกัด (มหาชน) ถือหุ้นในสัดส่วน 51% เกิดจากการร่วมทุนระหว่าง บริษัท
แจ๊กเจียอุตสาหกรรม (ไทย) จำกัด (มหาชน) กับ บริษัท กวางเจาพัวเกาซิ่ว ฟาร์มาซูติคอล
แฟคตอรี่ จำกัด และ บริษัท กวางโจว หมิงซิง ฟาร์มาซูติคอล แฟคตอรี่ จำกัด
ตั้งขึ้นโดยมีวัตถุประสงค์ในการประกอบธุรกิจผลิตยาจีนแผนโบราณ โดยว่าจ้างให้บริษัท
แจ๊กเจียอุตสาหกรรม (ไทย) จำกัด (มหาชน) เป็นผู้ผลิต สินค้าของบริษัท หมิงไท เอ็นเตอร์ไพร์ส
(ไทยแลนด์) จำกัด ทั้งหมดจะจำหน่ายให้กับบริษัท แจ๊กเจียอุตสาหกรรม (ไทย) จำกัด (มหาชน)

(3) โครงสร้างรายได้ที่เกิดจากการขายผลิตภัณฑ์ หรือ บริการให้บุคคลภายนอกของทั้งกลุ่มในระยะ
3 ปีที่ผ่านมา

ผลิตภัณฑ์/บริการ ดำเนินการโดย %การถือหุ้น ปี 2543 ปี 2542 ปี 2541

ของบริษัท รายได้ รายได้ รายได้ (%) (%) (%)

1.  เวชภัณฑ์ ลูกอม บมจ. แจ๊กเจีย 224,938 204,712 195,998

  เครื่องสำอาง อุตสาหกรรม (ไทย) (95.47) (87.17) (86.89)

  เครื่องมือแพทย์และ

  ผ้าไหม ผ้าฝ้าย

2.เวชภัณฑ์ บริษัทฟาร์มาแคร์ 99.99 10,678 30,143 29,569

โดยส่วนใหญ่ จำกัด ( 4.53) (12.83) (13.11)

จำหน่ายให้กับบริษัทใหญ่

3.ลงทุนในหลักทรัพย์ บริษัท เฮอร์สวิน 100 - - -

ในความต้องการของ จำกัด

ตลาดในต่างประเทศ

4. เวชภัณฑ์ยาจีน บริษัท หมิงไท 51 - - -

แผนโบราณ เอ็นเตอร์ไพร์ส _______ ________ ________

โดยส่วนใหญ่จำหน่าย (ไทยแลนด์) 235,616 234,855 225,567

ให้กับบริษัทใหญ่ทั้งหมด จำกัด (100) (100) (100)

  7/…….

  -7-

  (4) เป้าหมายการดำเนินธุรกิจ ในระยะเวลา 3-5 ปีข้างหน้า

  การดำเนินธุรกิจของบริษัทและบริษัทย่อย ยังคงเน้นดำเนินธุรกิจที่เป็นตลาด

ส่งออกให้เพิ่มมากขึ้น โดยมีแผนจะขยายฐานการตลาดออกไปยังประเทศแถบอินโดจีน
เพื่อสร้างยอดขายและกำไรให้กับบริษัท